CELEX: C2006/294/54
Language: lt
Date: 2006-12-02 00:00:00
Title: Byla C-399//06 P 2006 m. rugsėjo 25 d. Faraj Hassan pateiktas apeliacinis skundas dėl 2006 m. liepos 12 d. Pirmosios instancijos teismo (antroji kolegija) priimto sprendimo byloje T-49/04 Faraj Hassan prieš Europos Sąjungos Tarybą ir Europos Bendrijų Komisiją

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/30
            
         2006 m. rugsėjo 25 d. Faraj Hassan pateiktas apeliacinis skundas dėl 2006 m. liepos 12 d. Pirmosios instancijos teismo (antroji kolegija) priimto sprendimo byloje T-49/04 Faraj Hassan prieš Europos Sąjungos Tarybą ir Europos Bendrijų Komisiją
   (Byla C-399//06 P)
   (2006/C 294/54)
   Proceso kalba: anglų
   Šalys
   
      Apeliantas: Faraj Hassan, atstovaujamas barrister E. Grieves, solicitor H. Miller
   
      Kitos proceso šalys: Europos Sąjungos Taryba, Europos Bendrijų Komisija
   Apelianto reikalavimai
   Apeliantas Teisingumo Teismo prašo:
   
               1)
            
            
               Panaikinti Pirmosios instancijos teismo sprendimą.
            
         
               2)
            
            
               Panaikinti visą 2002 m. gegužės 27 d. Tarybos reglamentą (EB) Nr. 881/2002 (1), pakeistą 2003 m. lapkričio 20 d. Komisijos reglamentu (EB) Nr. 2049/2003 (2) ir (arba) 2003 m. lapkričio 20 d. Komisijos reglamentą (EB) Nr. 2049/2003 ir (arba) tiek, kiek jis paskelbia ieškovą už įstatymo ribų; ir
            
         
               3)
            
            
               Subsidiairiai — pripažinti, kad paminėti reglamentai netaikytini ieškovui; ir
            
         
               4)
            
            
               Imtis kitų priemonių, kurias Teisingumo Teismas laiko būtinomis; ir
            
         
               5)
            
            
               Priteisti iš Tarybos atlyginti su šiuo procesu susijusias ieškovo patirtas bylinėjimosi išlaidas;
            
         
               6)
            
            
               Priteisti iš Tarybos atlyginti nuostolius.
            
         Apeliacinio skundo pagrindai ir pagrindiniai argumentai
   Apeliantas teigia, kad Taryba ir Komisija privalo gerbti Europos žmogaus teisių konvencijos (toliau — Konvencija) ginamas teises ir negali nevykdyti šio įpareigojimo, nebent nevykdydama šio įpareigojimo užtikrintų „bent jau analogišką apsaugą“.
   Apeliantas toliau tvirtina, kad Jungtinių Tautų Saugumo Tarybos (toliau — JTST) numatyta apsauga nėra analogiška Konvencijoje numatytai apsaugai.
   Apeliantas teigia, kad Pirmosios instancijos teismas padarė teisės klaidą:
   
               i)
            
            
               tiesiogiai neįvertindamas, ar JTST užtikrino Konvencijai analogišką apsaugą, būtent numatytą Konvencijos 6, 8, 13 straipsniuose ir 1 protokolo 1 straipsnyje; ir
            
         
               ii)
            
            
               netiesiogiai vertindamas JTST veiksmą remiantis jus cogens principu, o ne atsižvelgiant į Konvencijos 6, 8, 13 straipsniuose ir 1 protokolo 1 straipsnyje numatytą apsaugą.
            
         Toliau ieškovas teigia, kad Pirmosios instancijos teismas padarė klaidą nuspręsdamas, kad nuosavybės naudojimo apribojimas buvo neadekvatus nuosavybės teisės esmei.
   
      (1)  2002 m. gegužės 27 d. Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantis Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (OL L 139, p. 9).
   
      (2)  2003 m. lapkričio 20 d. Komisijos reglamentas (EB) Nr. 2049/2003, dvidešimt penktą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001.